സമുദായങ്ങള് തമ്മില് അടിച്ചോട്ടെ എന്ന മട്ടില് സര്ക്കാര് നോക്കുകുത്തിയാകുന്നു വി.ഡി. സതീശന് മലപ്പുറം: സാമുദായങ്ങള്ക്കിടയില് ഭിന്നത സൃഷ്ടിക്കുന്ന പാലാ ബിഷപ്പിന്റെ വിവാദ പ്രസ്താവനയുടെ പശ്ചാത്തലത്തില് രംഗം കൂടുതല് വഷളാവാതെ നോക്കേണ്ട സര്ക്കാര് നോക്കുകുത്തിയായി നില്ക്കുകയാണെന്ന് പ്രതിപക്ഷ നേതാവ് വി.ഡി സതീശന് എംഎല്.എ. സി.പി.എമ്മിന് ഇതിനകത്ത് ഒരു നിഗൂഡ അജണ്ട ഉണ്ടോ എന്ന് സംശയിക്കുന്ന തരത്തിലാണ് പാര്ട്ടിയുടെ സംസ്ഥാന സെക്രട്ടറിയുടെ പ്രതികരണമെന്നും അദ്ദേഹം മലപ്പുറത്ത് മാധ്യമങ്ങളോട് വ്യക്തമാക്കി.ഫെയ്ക്ക് ഐ.ഡികള് സമൂഹമാധ്യമങ്ങളിലൂടെ വ്യാപകമായി രണ്ട് സമുദായങ്ങളെ തമ്മിലടിപ്പിക്കാനുള്ള ശ്രമം നടത്തുന്നുണ്ട്. ഒരു സംഘപരിവാര് അജണ്ട ഇതിനുപിന്നിലുണ്ട്. സമുദായങ്ങള് തമ്മില് അടിച്ചോട്ടെ എന്ന മട്ടില് സര്ക്കാര് നോക്കുകുത്തിയായി നില്ക്കുകയാണ്. ഇത് ശരിയല്ല. സി.പി.എമ്മിന് ഇക്കാര്യത്തില് ഒരു നയവുമില്ല. ഇതിനകത്ത് ഒരു നിഗൂഡ അജണ്ട അവര്ക്കുണ്ടോ എന്ന് സംശയിക്കുന്ന തരത്തിലാണ് പാര്ട്ടിയുടെ സംസ്ഥാന സെക്രട്ടറി ഇതിനോട് പ്രതികരിക്കുന്നത്.ഞങ്ങള് ഇതിനകത്ത് കക്ഷി ചേരുന്നില്ല. രണ്ടുസമുദായങ്ങള് തമ്മില് പ്രശ്നമുണ്ടാകുേമ്ബാള് ഇരുകൂട്ടരോടും സംയമനം പാലിക്കാനാണ് ഞങ്ങള് ആവശ്യപ്പെടുന്നത്. ഒരുതരത്തിലും ആ സംഘര്ഷം വലുതാവാതിരിക്കാനുള്ള ശ്രമമാണ് ഞങ്ങള് നടത്തുന്നത് സതീശന് വ്യക്തമാക്കി.മുസ്ലിം ക്രിസ്ത്യന് സമുദായങ്ങളെ തമിലടിപ്പിക്കാനുള്ള സംഘ പരിവാര് അജണ്ടയില് കേരളം വീണു പോവരുതെന്നും പരസ്പരം പാലൂട്ടി വളര്ത്തുന്ന ശത്രുക്കളാണ് തീവ്രവാദവും ഭീകരവാദവും പ്രോത്സാഹിപ്പിക്കുന്നതെന്നും കഴിഞ്ഞദിവസം സതീശന് അഭിപ്രായപ്പെട്ടിരുന്നു.